Temeljem članka 17. stavka 1. podstavka 1. Zakona o sustavu civilne zaštite („Narodne novine“, broj 82/15, 18/18, 31/20, 20/21 i 114/22) - dalje: Zakon, članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) - nadalje: Pravilnik, članka 34. stavak 1. Statuta Općine Lekenik („Službeni vjesnik, broj 9/21), Općinsko vijeće Općine Lekenik na 27. sjednici održanoj dana 25. ožujka 2025. godine usvojilo je

**GODIŠNJI PLAN**

**razvoja sustava civilne zaštite Općine Lekenik u 2025. godini**

**s financijskim učincima za trogodišnje razdoblje**

# UVOD

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svij dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobra i okoliša na teritoriju Republike Hrvatske od posljedica prirodnih, tehničko tehnoloških velikih nesreća i katastrofa, otklanjanja posljedica terorizma i ratnih razaranja.

Člankom 17. Zakona o sustavu civilne zaštite, definirano je da predstavnička tijela jedinica lokalne i područne (regionalne) samouprave, na prijedlog izvršnog tijela jedinice lokalne i područne (regionalne) samouprave razmatraju i usvajaju Godišnji plan razvoja sustava civilne zaštite s financijskim učincima za trogodišnje razdoblje.

# PLANSKE AKTIVNOSTI

Iz nadležnosti Općinskog vijeća, planira se:

1. na prijedlog općinskog načelnika usvojiti Procjenu rizika od velikih nesreća Općine Lekenik.
2. na prijedlog općinskog načelnika usvojiti Analizu stanja sustava civilne zaštite Općine Lekenik za 2024. godinu.
3. na prijedlog općinskog načelnika usvojiti Godišnji plan razvoja sustava civilne zaštite Općine Lekenik u 2025. godinis financijskim učincima za trogodišnje razdoblje.
4. na prijedlog općinskog načelnika usvojiti Odluku o određivanju pravnih osoba od interesa za sustav civilne zaštite na području Općine Lekenik.
5. osigurati financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi.

Iz nadležnosti općinskog načelnika, planira se:

1. donesti Plan djelovanja civilne zaštite Općine Lekenik.
2. provesti postupak predlaganja, izbora i imenovanja povjerenika CZ i njihovih zamjenika sukladno važećim propisima.
3. donesti Plan vježbi civilne zaštite.
4. osigurati uvjete za vođenje i ažuriranje baze podataka (evidencijske tablice) o pripadnicima, sposobnostima i resursima operativnih snaga sustava civilne zaštite.
5. izraditi izvode iz Plana djelovanja CZ za pravne osobe od važnosti za CZ te ih uputiti da temeljem propisa izrade svoje planove.
6. od pravnih osoba koje obavljaju djelatnost korištenjem opasnih tvari (motorna goriva, ukapljeni plin, klor, …) zatražiti da Općini dostave svoje procjene rizika i operativne planove, ako su ih prema važećim pravilnicima i uredbama dužne izraditi, kako bi se podaci uvrstili u Procjenu i Plan djelovanja CZ Općine Lekenik, a zatim i planirale vježbe reagiranja u slučaju nesreće s opasnim tvarima.
7. kontinuirano, kroz godinu provoditi sve ostale preventivne mjere radi smanjenja rizika, prijetnji i opasnosti za život i zdravlje građana, materijalnih dobara i okoliša od svih vrsta prirodnih i tehničko-tehnoloških velikih nesreća i katastrofa.
8. intenzivirati aktivnosti s nadležnim institucijama za brži razvoj sustava obrane od poplava
9. donositi druge odluke i mjere temeljem važećih propisa radi osiguravanja materijalnih, financijskih i drugih uvjeta za opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite.

Iz nadležnosti Stožera CZ, planira se:

1. uvježbavati primanje i postupanje po informacijama ranog upozoravanja, te provoditi periodične provjere sustava uzbunjivanja
2. informiranje stanovnika o mogućim opasnostima i mjerama zaštite od požara i prirodnih nepogoda.
3. kroz razradu mjera jačati spremnost operativnih snaga civilne zaštite u postupanju prema ranjivim skupinama i osobama s invaliditetom.
4. s operativnim snagama ažurirati evidencije svih osoba u sustavu CZ kako bi se pratila i operativna spremnost i po potrebi provodile dodatne mjere.
5. provoditi dodatna potrebita osposobljavanja, edukacije i uvježbavanje članova Stožera i pripadnika operativnih snaga CZ za provođenje mjera i aktivnosti kod nastanka velike nesreće ili katastrofe.

U provođenju ovog Plana svi nositelji operativno surađuju i međusobno se informiraju o tijeku i stanju izvršenja pojedine planirane aktivnosti, a stručne službe općine izvršavaju tehničko administrativne poslove.

# FINANCIRANJE SUSTAVA CZ

Financijski izdaci koji se planiraju za razvoj sustava civilne zaštite, odnosno za realizaciju planskih aktivnosti iz točke II. ovog Plana s financijskim učincima za trogodišnje razdoblje:

|  |  |  |  |
| --- | --- | --- | --- |
| Namjena - opis troška | 2025. | 2026. | 2027 . |
| Stožer civilne zaštite | 14.182,84 | 14.565,00 | 13.537,00 |
| Operativne snage vatrogastva  VZ Lekenik | 215.721,43 | 210.000,00 | 210.000,00 |
| Operativne snage Hrvatskog Crvenog križa - GDCK Sisak | 15.581,86 | 20.000,00 | 20.000,00 |
| Operativne snage HGSS - **Stanica Novska** | 1.327,00 | 1.500,00 | 1.500,00 |
| Udruge |  |  |  |
| Povjerenici civilne zaštite |  |  |  |
| Koordinatori na lokaciji |  |  |  |
| Pravne osobe u sustavu civilne zaštite |  |  |  |
| UKUPNO | 246.813,13 | 246.065,00 | 245.037,00 |

Namjena sredstava planiranih za operativne snage civilne zaštite je: redovita djelatnost, opremanje, osposobljavanje i uvježbavanje za provođenje planiranih mjera civilne zaštite, te izrada propisanih planskih dokumenata. Sredstva se osiguravaju u Proračunu Općine Lekenik za svaku proračunsku godinu. Planirani izdaci iskazani u tablici su okvirni i podložni su promjenama ako se za to pokaže potreba, bilo povećanjem ili smanjenjem, a temeljit će se na proračunskim sredstvima planiranim za navedene stavke za svaku proračunsku godinu, kao i stvarnim izdacima.

Ovaj Plan stupa na snagu prvog sljedećeg dana od dana objave u „Službenom vjesniku“.

KLASA: 240-01/25-02/01

URBROJ: 2176-12-01-25-02

Lekenik, 25. ožujka 2025.

PREDSJEDNIK

OPĆINSKOG VIJEĆA

Marin Čačić